राहुल ने रैली को संबोधित करते हुए का, कर्जा माफ करने का हमारा रिकॉर्ड है। मैं एक ही बार नरेंद्र मोदी जी के ऑफिस में गया हूं। मैं किसानों की बात को लेकर गया था। मैंने कहा कि मोदी जी आपने ढाई लाख करोड़ रुपये सिर्फ 15 लोगो का माफ किया है। मैं किसानों की आवाज लेकर आपके सामने आया हूं, करोड़ों किसानों ने हमें भेजा है, उनकी आवाज को लेकर मैं आया हूं। जो हम फूड प्रोसेसिंग फैक्ट्री बनाएंगे, उसमें यहां के किसानों के बेटे को रोजगार देंगे। यहां के युवाओं में कोई कमी नहीं है. दस साल के अंदर चीन की राजधानी में हम मंदसौर का लहसून खिलाएंगे। मगर यह सब आपकी शक्ति से होगा। कांग्रेस की सरकार जब आएगी, तो हम किसानों के खेत के पास फूड प्रोसेसिंग लगा देंगे। हर किसान अपना माल फैक्ट्री में जाकर बेचेगा और शिवराज जी आपकी जेब से एक पैसा भी नहीं लेगा। पूरे मध्य प्रदेश में हम फूड चेन बनाएंगे। आपके खेत को सड़क और शहरों से जोड़ेंगे।